En atletismo os atletas de Nicheria destacan en as prebas de velocidat y relevos. O primer atleta en destacar a nivel mundial estio Innocent Egbunike, subcampión mundial y campión africán de 400 m lisos en l'anyo 1987, amás de miembro d'o relevo que ganó una medalla de bronze en os Chuegos Olimpicos de Los Angeles 1984. O relevo masculín de 4x400 metros amás d'a medalla de bronze de Los Angeles 1984, ganó una atra de bronze en Atenas 2004 y estió campión olimpico en Sydney 2000, y tamién estió campión africán en 1990. O relevo 4x100 m ha ganato 2 medallas olimpicas una d'archent en Barcelona 1992 y una atra de bronze en Atenas 2004. En o Campionato de Africa d'Atletismo ha ganato 9 vegatas en as 15 edicions celebratas.